魏了翁
罗五星善奕棋干诗
少年不识棋，但见剥剥琢琢更相围。
有人指授予，冲关夺角劫复持。
少年不识星，但见腷腷膊膊还如棋。
亦有告予者，缩赢伏见元有期。
七年五溪读书暇，时把二事相悦怡。
久之剨然悟，是閒有数人不知。
三百六十一棋子，此是乾策藏其奇。
万有一千五百二十星，若以三十六乘之。
乘之既尽除坤策，恰与棋数无参差。
此理极精密，归后不复思。
罗生挟二长，过我沪之湄。
恍如著我五溪上，欲与之语无閒时。
此须静观乃有得，而我家住西山西。
生揣我，何时归。